techiaith/cofnodycynulliad_en-cy huggingface dataset:
English: Can I just finally, Chair, ask a question about staffing within the department with responsibility for policy on the Welsh language? As you said, the success of the Welsh Government's policy with regard to the Welsh language affects, of course, the civil service's ability to reach these targets. In dropping the Welsh language Bill and creating a promotion agency that's arm's-length, one of the implications of that, of course, is that the functions that would have gone to an external agency now stay internally in the Government, with the civil service. Wearing your hat as the one with responsibility for staff structure and staff levels, are we going to see an increase in the number of staff who have responsibility for the Welsh language policy, given that these functions will now stay internally within the Government?
Welsh: Gaf i jest yn olaf, Gadeirydd, ofyn cwestiwn ynglŷn â staffio o fewn yr adran sy'n gyfrifol am bolisi'r Gymraeg? Fel roeddech yn dweud, mae llwyddiant polisi'r Llywodraeth o ran y Gymraeg hefyd yn effeithio, wrth gwrs, ar allu'r gwasanaeth sifil i gwrdd â'r nodau yma. Wrth ollwng y Bil Cymraeg a oedd yn mynd i greu asiantaeth hyrwyddo hyd braich, un o oblygiadau hynny wedyn, wrth gwrs, yw bod y swyddogaethau a fyddai wedi mynd i asiantaeth allanol yn aros yn fewnol o fewn y Llywodraeth, gyda'r gwasanaeth sifil. Yn gwisgo'ch het fel y person sydd yn gyfrifol am strwythur staffio a lefelau staffio, ydyn ni'n mynd i weld cynnydd yn nifer y staff sydd yn gyfrifol am bolisi'r Gymraeg, yn wyneb y ffaith nawr fod y swyddogaethau yna'n mynd i aros yn fewnol o fewn y Llywodraeth?
English: Just to be clear -
Welsh: Jest i fod yn glir -
English: Before I call upon the First Minister to answer questions, I wish to make a statement to the Assembly.
Welsh: Cyn i fi alw ar y Prif Weinidog i ateb cwestiynau, dwi eisiau gwneud datganiad i'r Cynulliad.
English: I have received a number of requests to speak or to make points of order at this time. I have decided to accept none. Our reputation as an Assembly, at this point, is best served by continuing our business.
Welsh: Rwyf wedi cael nifer o geisiadau i siarad neu i wneud pwyntiau o drefn ar yr adeg hon. Rwyf wedi penderfynu peidio â derbyn yr un ohonyn nhw. Y modd gorau o gynnal ein henw da fel Cynulliad, ar hyn o bryd, yw drwy barhau â'n busnes.
English: I ask the First Minister to respond to questions.
Welsh: Gofynnaf i'r Prif Weinidog ymateb i gwestiynau.
English: I'm accepting no points of order. I've told Mark Reckless and all Members that I am not accepting any points of order. So, I ask the Member to sit. The First Minister is on - [ Interruption. ] Mr Reckless, your microphone is not switched on. You are not being recorded for this point. I am not accepting a point of order. I have moved to next business. [ Interruption.] My job is to retain the reputation of this Assembly in its entirety. I believe that that is best served, being done, at this point, by us continuing with the work that we are elected here to do. So, it is the questioning of our First Minister, and the first question will be asked by Llyr Gruffydd.
Welsh: Nid wyf yn derbyn unrhyw bwyntiau o drefn. Rwyf wedi dweud wrth Mark Reckless a'r holl Aelodau nad wyf yn derbyn unrhyw bwyntiau o drefn. Felly, gofynnaf i'r Aelod eistedd. Mae'r Prif Weinidog ar - [ Torri ar draws. ] Mr Reckless, nid yw eich meicroffon wedi ei droi ymlaen. Nid ydych chi'n cael eich recordio ar gyfer y pwynt hwn. Nid wyf yn derbyn pwynt o drefn. Rwyf wedi symud i'r busnes nesaf. [ Torri ar draws.] Fy ngwaith i yw cynnal enw da'r Cynulliad hwn yn ei gyfanrwydd. Rwy'n credu mai'r modd gorau o wneud hynny, ar hyn o bryd, yw drwy barhau â'r gwaith yr ydym ni wedi ein hethol yn y fan hon i'w wneud. Felly, cwestiynau i'n Prif Weinidog yw hynny, a Llŷr Gruffydd fydd yn gofyn y cwestiwn cyntaf.
English: Llywydd, thank you very much. We are taking a number of practical steps in north Wales in order to address climate change and the climate emergency. These steps vary from very local steps, such as giving funding to community councils to use energy-efficient street lighting, to investing in marine energy schemes such as Morlais and Minesto, in order to create a new industry for Wales.
Welsh: Llywydd, diolch yn fawr. Rydym yn cymryd sawl cam ymarferol yng ngogledd Cymru er mwyn mynd i'r afael ag argyfwng yr hinsawdd. Mae'r camau hyn yn amrywio o rai lleol iawn, fel rhoi cyllid i gynghorau cymuned ar gyfer defnyddio goleuadau stryd effeithlon o ran ynni, i fuddsoddi mewn prosiectau ynni'r môr, fel Morlais a Minesto, er mwyn creu diwydiant newydd i Gymru.
English: The hydro energy sector has been in touch with me, expressing concern about non-domestic business rates. You will know that a grant has been given by the Welsh Government over the past few years in order to assist with paying those rates and safeguarding those projects from the possible substantial increase in non-domestic rates. It's over a year now since the Government commissioned and published a report that looked at the situation and which proposed alternatives, but we're now reaching the point where, of course, there will be a budget that will be delayed before its publication this year and the sector still doesn't know whether the grant will exist for next year or whether there will be more far-reaching changes to the way in which they are taxed. They are in limbo. They need to know exactly what's happening, because if they are not safeguarded from this rise, then obviously a number of them will go out of business. So, when will they learn what's happening next year?
Welsh: Mae'r sector ynni hydro wedi cysylltu â fi yn mynegi gofid ynglŷn â sefyllfa trethi busnes annomestig. Fe fyddwch chi'n gwybod, wrth gwrs, fod grant wedi bod yn cael ei roi gan Lywodraeth Cymru dros yr ychydig flynyddoedd diwethaf er mwyn cynorthwyo gyda thalu hynny a gwarchod y prosiectau hynny rhag cynnydd sylweddol posib yn y dreth annomestig. Mae yna dros flwyddyn nawr ers i'r Llywodraeth gomisiynu a chyhoeddi adroddiad oedd yn edrych ar y sefyllfa a hefyd yn cynnig dulliau amgen. Ond rŷn ni nawr yn cyrraedd y pwynt lle, wrth gwrs, bydd yna gyllideb yn cael ei hoedi cyn ei chyhoeddi eto eleni, a dyw'r sector dal ddim yn gwybod a fydd y grant yn bodoli'r flwyddyn nesaf neu a fydd yna newidiadau mwy pellgyrhaeddol i'r ffordd maen nhw'n cael eu trethu. Maen nhw mewn limbo. Maen nhw angen gwybod yn union beth sy'n digwydd, oherwydd os na fyddan nhw'n cael eu gwarchod rhag y codiad hwn, yna yn amlwg bydd nifer ohonyn nhw yn mynd allan o fusnes. Felly, pryd, yw fy nghwestiwn i, y byddan nhw'n cael gwybod beth sy'n digwydd y flwyddyn nesaf.
English: Well, may I thank Llyr Gruffydd for that supplementary question? Of course, we, as a Government, have been eager to support the sector, particularly the local and community sector. As Members have heard from Llyr Gruffydd, because of the general election we have deferred our budget until after the election in December. I can speak to the Minister and officials so that they can have a discussion with the sector in the interim so that we can give them the latest information.
Welsh: Wel, diolch i Llyr Gruffydd am y cwestiwn ychwanegol. Wrth gwrs, fel Llywodraeth rŷn ni wedi bod yn awyddus i helpu'r sector, yn enwedig y sector lleol a chymunedol. Fel mae'r Aelodau wedi clywed oddi wrth Llyr Gruffydd, achos yr etholiad cyffredinol rŷn ni wedi gohirio ein cyllideb ni tan ar ôl y bleidlais ym mis Rhagfyr. Gallaf i siarad â'r Gweinidog a gyda swyddogion er mwyn iddyn nhw gael sgwrs gyda'r sector yn y bwlch sydd wedi agor nawr i roi'r sefyllfa ddiweddaraf iddyn nhw.
English: First Minister, one of the biggest risks for north Wales, as a result of climate change, is, of course, rising sea levels and flood risk. Last night, like many people in my constituency, I received a flood alert because of the vulnerability of flood defences along the coast in my constituency, including in Towyn and Kinmel Bay, where, 30 years ago, in February next year, we will be commemorating the anniversary of the devastating floods that occurred in that community. The flood defences are insufficient in Towyn and Kinmel Bay at present to the extent that no new residential house building has been allowed in the area for over a decade. What action will your Government take in order to improve the defences in Towyn and Kinmel Bay so that my constituents don't have to live in fear every time they get an alert on their phone about potential flooding in their area?
Welsh: Prif Weinidog, un o'r risgiau mwyaf i'r gogledd, o ganlyniad i'r newid yn yr hinsawdd, wrth gwrs, yw lefelau'r môr yn codi a pherygl o lifogydd. Neithiwr, fel llawer o bobl yn fy etholaeth i, cefais rybudd o lifogydd oherwydd gwendid amddiffynfeydd rhag llifogydd ar hyd yr arfordir yn fy etholaeth i, gan gynnwys yn Nhowyn a Bae Cinmel, lle, ym mis Chwefror y flwyddyn nesaf, byddwn yn coffáu pen-blwydd y llifogydd dinistriol a ddigwyddodd yn y gymuned honno 30 mlynedd yn ôl. Nid yw'r amddiffynfeydd rhag llifogydd yn ddigonol yn Nhowyn a Bae Cinmel ar hyn o bryd i'r graddau nad oes unrhyw adeiladu tai preswyl newydd wedi'i ganiatáu yn yr ardal am dros ddegawd. Pa gamau y bydd eich Llywodraeth chi yn eu cymryd i wella'r amddiffynfeydd yn Nhowyn a Bae Cinmel fel na fydd yn rhaid i'm hetholwyr fyw mewn ofn bob tro y byddan nhw'n cael rhybudd ar eu ffôn am y perygl o lifogydd posibl yn eu hardal?
English: Well, I thank the Member for that important question and recognise, of course, the anxieties that are faced by people whenever flooding is a risk to their property. The Member will know that we have an ambitious £350 million programme of flood defences during this Assembly term, and I know that the Member himself, in previous debates on this matter, has acknowledged the work that has been done in other parts of his constituency to alleviate flooding. He knows as well that, in some parts of Wales, there are commercial interests that themselves have to bear part of the cost of providing the defences that are necessary. The Welsh Government will play our part, but other organisations cannot simply look to the Welsh Government to bear all the costs when there are clearly business and commercial interests at stake as well. But I want to give the Member an assurance that the position that he has outlined is known to the Minister, is considered actively by her, and the Welsh Government does want to look to find a solution in that part of the north Wales coast.
Welsh: Wel, diolch i'r Aelod am y cwestiwn pwysig yna ac rwy'n cydnabod, wrth gwrs, y pryderon y mae pobl yn eu hwynebu pryd bynnag y mae llifogydd yn peri risg i'w heiddo. Bydd yr Aelod yn gwybod bod gennym ni raglen uchelgeisiol gwerth £350 miliwn o amddiffynfeydd rhag llifogydd yn ystod tymor y Cynulliad hwn, a gwn fod yr Aelod ei hun, mewn dadleuon blaenorol ar y mater hwn, wedi cydnabod y gwaith a wnaed mewn rhannau eraill o'i etholaeth i liniaru llifogydd. Mae'n gwybod hefyd, mewn rhai rhannau o Gymru, fod buddiannau masnachol y mae'n rhaid iddyn nhw eu hunain ysgwyddo rhan o gost darparu'r amddiffynfeydd sy'n angenrheidiol. Bydd Llywodraeth Cymru yn chwarae ein rhan, ond ni all sefydliadau eraill ddisgwyl i Lywodraeth Cymru ysgwyddo'r holl gostau pan fo buddiannau busnes a masnachol amlwg yn y fantol hefyd. Ond rwyf eisiau sicrhau'r Aelod fod y Gweinidog yn ymwybodol o'r safbwynt y mae ef wedi'i amlinellu, a'i bod yn ei ystyried yn weithredol, a bod Llywodraeth Cymru eisiau ceisio dod o hyd i ateb yn y rhan honno o arfordir y gogledd.
English: I thank the Member for that question, Llywydd. The Welsh NHS is not for sale in any negotiations between Boris Johnson and Donald Trump. That point has been made repeatedly by Welsh Ministers, and I'm grateful for the opportunity to restate it again this afternoon.
Welsh: Diolch i'r Aelod am y cwestiwn yna, Llywydd. Nid yw GIG Cymru ar werth mewn unrhyw drafodaethau negodi rhwng Boris Johnson a Donald Trump. Mae Gweinidogion Cymru wedi gwneud y pwynt hwnnw dro ar ôl tro, ac rwy'n ddiolchgar am y cyfle i'w ailddatgan eto y prynhawn yma.
English: First Minister, senior UK Government officials have met with representatives of US companies to discuss the NHS in post-Brexit trade negotiations on six occasions. On five of these, US drug companies were also in attendance. It is clear that the NHS is up for grabs for a US-style privatisation under the Tories. The Tories and the Brexit Party are ready to sell off the NHS to the highest corporate bidder. In Wales, the NHS is devolved, but international trade deals are not. First Minister, what concerns do you have about the future of our Welsh NHS under a UK Tory Government? And secondly, First Minister, can Boris Johnson be trusted to protect the NHS?
Welsh: Prif Weinidog, mae uwch swyddogion Llywodraeth y DU wedi cwrdd â chynrychiolwyr cwmnïau o'r Unol Daleithiau chwe gwaith i drafod y GIG mewn trafodaethau ar fasnachu ar ôl Brexit. Yn ystod pump o'r achlysuron hyn, roedd cwmnïau cyffuriau o'r Unol Daleithiau hefyd yn bresennol. Mae'n amlwg bod y GIG yn agored i gael ei breifateiddio ar batrwm yr Unol Daleithiau o dan y Torïaid. Mae'r Torïaid a Phlaid Brexit yn barod i werthu'r GIG i'r cynigydd corfforaethol uchaf. Yng Nghymru, mae'r GIG wedi ei ddatganoli, ond nid yw hynny'n wir am gytundebau masnach rhyngwladol. Prif Weinidog, pa bryderon sydd gennych chi ynghylch dyfodol ein GIG yng Nghymru o dan Lywodraeth Dorïaidd y DU? Ac yn ail, Prif Weinidog, a ellir ymddiried yn Boris Johnson i amddiffyn y GIG?
English: Well, Llywydd, anybody taking a serious interest in this topic would do well to look at the USA negotiating principles, published by the Trump presidency in February of this year. It sets out that all services - all services - in the United Kingdom should be open to competition unless they appear on a list of exceptions. And in the list of exceptions published in that document, neither the health service nor social care services appear. In other words, it is absolutely plain that the United States regards our NHS as up for sale, and a desperate deal that would be done by the current Prime Minister, determined to demonstrate that he is able to strike free trade deals across the world, would undoubtedly put our national health service up for grabs. That's why we are anxious about it here in Wales, and is the current Prime Minister to be trusted not to do that? Well, ask the people of Northern Ireland, where he went and gave them an absolute commitment that there would be no border down the Irish sea, only to find a few short weeks later that he'd signed exactly that deal. We can expect the same level of reliability in what he says about the national health service.
Welsh: Wel, Llywydd, byddai'n syniad da i unrhyw un sy'n ymddiddori o ddifrif yn y pwnc hwn edrych ar egwyddorion negodi UDA, a gyhoeddwyd gan arlywyddiaeth Trump ym mis Chwefror eleni. Mae'n nodi y dylai'r holl wasanaethau - pob gwasanaeth - yn y Deyrnas Unedig fod yn agored i gystadleuaeth oni bai eu bod yn ymddangos ar restr o eithriadau. Ac yn y rhestr o eithriadau a gyhoeddwyd yn y ddogfen honno, nid yw'r gwasanaeth iechyd na'r gwasanaethau gofal cymdeithasol yn ymddangos. Mewn geiriau eraill, mae'n gwbl amlwg fod yr Unol Daleithiau yn credu bod ein GIG ar werth, a bod cytundeb byrbwyll a fyddai'n cael ei wneud gan y Prif Weinidog presennol, sy'n benderfynol o ddangos ei fod yn gallu taro bargeinion masnach rydd ledled y byd, yn ddiamau yn rhoi ein gwasanaeth iechyd gwladol ar werth. Dyna pam yr ydym ni'n bryderus yn ei gylch yma yng Nghymru, ac a oes modd ymddiried yn y Prif Weinidog presennol i beidio â gwneud hynny? Wel, holwch bobl Gogledd Iwerddon, lle yr aeth a rhoi ymrwymiad llwyr iddyn nhw na fyddai unrhyw ffin i lawr Môr Iwerddon, dim ond i ganfod ychydig wythnosau yn ddiweddarach ei fod wedi llofnodi'r union gytundeb hwnnw. Gallwn ddisgwyl yr un lefel o ddibynadwyedd yn yr hyn y mae'n ei ddweud am y gwasanaeth iechyd gwladol.
English: I've never heard such codswallop in all my life, First Minister. At the end of the day, you know full well your Labour campaign is failing and you're putting these scare stories around. The Prime Minister has given an unequivocal assurance that the NHS is not up for grabs. It's not up for grabs. But what we do know is, when it comes to the NHS here in Wales and US manufacturers of drugs, Orkambi, which is made by a US pharmaceutical company, is not available. Why don't you pull your finger out and start making drugs available that would greatly improve the outcomes for Welsh patients rather than running scare stories in the Welsh NHS, First Minister?
Welsh: Nid wyf i erioed wedi clywed y fath lol yn fy holl fywyd, Prif Weinidog. Yn y pen draw, fe wyddoch chi'n iawn fod ymgyrch eich Plaid Lafur yn methu ac rydych chi'n lledaenu'r straeon brawychus hyn. Mae'r Prif Weinidog wedi rhoi sicrwydd diamwys nad yw'r GIG ar werth. Nid yw ar werth. Ond yr hyn yr ydym ni'n ei wybod, o ran y GIG yma yng Nghymru a gweithgynhyrchwyr cyffuriau o UDA, nid yw Orkambi, a wneir gan gwmni fferyllol o'r Unol Daleithiau, ar gael. Pam na wnewch chi gymryd camau a dechrau darparu cyffuriau a fyddai'n gwella'r canlyniadau i gleifion Cymru yn fawr yn hytrach na lledaenu straeon brawychus yn GIG Cymru, Prif Weinidog?
English: Llywydd, Members don't have to worry about what Andrew R.T. Davies has said because they could listen to what Donald Trump has said. Because Donald Trump, when he came to this country - [ Interruption.] I see Members with their heads in their hands. They don't like it when the truth is told to them. Donald Trump came to this country in June of this year and told newspaper columnists that he expected the NHS to be part of a deal struck between this country and the United States. The US ambassador came to this Assembly in July and told me exactly the same thing. They expect the NHS to be put up for sale. We know that that party would have no problems in doing that. And the cost of drugs in the Welsh NHS will rise enormously because they are determined that we must pay the prices paid in the United States to pharmaceutical companies. They will put barriers in the path of generic drugs that have supported our NHS over so many years. The truth of the matter is, Llywydd, in this election, the future of the NHS is at risk like it never has been before, and the sort of noise that we hear from across the Chamber here is simply an attempt to draw attention away from the risk that they pose to the national health service here in Wales.
Welsh: Llywydd, nid oes yn rhaid i Aelodau boeni am yr hyn y mae Andrew R.T. Davies wedi ei ddweud oherwydd gallen nhw wrando ar yr hyn y mae Donald Trump wedi'i ddweud. Oherwydd fe ddywedodd Donald Trump, pan ddaeth i'r wlad hon - [ Torri ar draws.] Rwy'n gweld Aelodau gyda'u pennau yn eu dwylo. Nid ydyn nhw'n hapus pan ddywedir y gwir wrthyn nhw. Daeth Donald Trump i'r wlad hon ym mis Mehefin eleni a dywedodd wrth newyddiadurwyr y papurau newydd ei fod yn disgwyl i'r GIG fod yn rhan o fargen a fyddai'n cael ei tharo rhwng y wlad hon a'r Unol Daleithiau. Daeth llysgennad yr Unol Daleithiau i'r Cynulliad hwn ym mis Gorffennaf a dweud yn union yr un peth wrthyf i. Maen nhw'n disgwyl i'r GIG gael ei roi ar werth. Gwyddom na fyddai gan y blaid honno unrhyw broblemau o ran gwneud hynny. A bydd cost cyffuriau yn GIG Cymru yn codi'n aruthrol oherwydd eu bod yn benderfynol bod yn rhaid i ni dalu'r prisiau a delir yn yr Unol Daleithiau i gwmnïau fferyllol. Byddan nhw'n gosod rhwystrau ar lwybr cyffuriau generig sydd wedi cefnogi ein GIG dros gynifer o flynyddoedd. Y gwir amdani yw, Llywydd, yn yr etholiad hwn, fod dyfodol y GIG mewn perygl fel na fu erioed o'r blaen, ac nid yw'r math o sŵn a glywn o'r ochr arall i'r Siambr hon yn ddim ond ymgais i dynnu sylw oddi ar y perygl y maen nhw'n ei beri i'r gwasanaeth iechyd gwladol yma yng Nghymru.
English: I thank the First Minister for his answers to the two preceding questioners. I think we may perhaps conclude, given the noise from the Conservative benches, that - I quote from Shakespeare - 'Methinks, my Lord, he doth protest too much' and maybe they're not quite as confident in their leader's words. But, given the seriousness of the situation, as outlined by Mick Antoniw and as outlined by yourself in your responses to him and to Andrew R.T. Davies, do you agree with Plaid Cymru and the SNP that, regardless of the outcome of this Westminster election, in order to protect our NHS, what will be needed is a strong legislative statutory framework setting out in law that no UK Government could impose on the devolved administrations trade deals that would be, as he has pointed out, disastrous? Is it not time, instead of putting our trust in any UK politician, to actually put this into law so that we cannot, here in this country, be overruled?
Welsh: Diolch i'r Prif Weinidog am ei atebion i'r ddau holwr blaenorol. Rwy'n meddwl efallai y gallwn ni ddod i'r casgliad, o ystyried y sŵn o feinciau'r Ceidwadwyr - rwy'n dyfynnu o Shakespeare - 'Methinks, my Lord, he doth protest too much' ac efallai nad oes ganddyn nhw gymaint o ffydd yng ngeiriau eu harweinydd. Ond, o ystyried difrifoldeb y sefyllfa, fel yr amlinellwyd gan Mick Antoniw ac fel yr amlinellwyd gennych chithau yn eich ymatebion iddo ac i Andrew R.T. Davies, a ydych chi'n cytuno â Phlaid Cymru a'r SNP, waeth beth fo canlyniad yr etholiad hwn yn San Steffan, er mwyn amddiffyn ein GIG, mai'r hyn y bydd ei angen yw fframwaith statudol deddfwriaethol cryf sy'n nodi mewn cyfraith na allai unrhyw Lywodraeth y DU orfodi cytundebau masnach ar y gweinyddiaethau datganoledig a fyddai, fel y mae ef wedi ei nodi, yn drychinebus? Onid yw hi'n bryd, yn hytrach na rhoi ein ffydd mewn unrhyw wleidydd yn y DU, i'w roi mewn cyfraith mewn gwirionedd fel na allwn ni gael ein diystyru yn y fan yma yn y wlad hon?
English: Well, I thank the Member for the points she makes, and I have looked with interest at the proposal that the Scottish National Party has made for legislation in this area. As I understand it, that is legislation that they intend to move on the floor of the House of Commons, rather than in the Scottish Parliament itself. So, I look forward to seeing further details of it. I look forward to seeing how they intend to make progress with that Bill. Anything that puts a barrier in the path of those who would seek to change the nature of our health service, alter the basis on which people have been able to enjoy it over the last 70 and more years, has to be worth considering. And she's right, of course, the sounds that we hear from the other side of the Chamber are full of sound and fury, signifying nothing.
Welsh: Wel, diolch i'r Aelod am y pwyntiau y mae hi'n eu gwneud, ac rwyf i wedi edrych gyda diddordeb ar y cynnig y mae Plaid Genedlaethol yr Alban wedi'i wneud ar gyfer deddfwriaeth yn y maes hwn. Yn ôl yr hyn a ddeallaf, mae honno'n ddeddfwriaeth y maen nhw'n bwriadu ei gynnig ar lawr Tŷ'r Cyffredin, yn hytrach nag yn Senedd yr Alban ei hun. Felly, edrychaf ymlaen at weld rhagor o fanylion amdani. Edrychaf ymlaen at weld sut y maen nhw'n bwriadu gwneud cynnydd gyda'r Bil hwnnw. Mae'n rhaid i unrhyw beth sy'n gosod rhwystr ar lwybr y rhai hynny a fyddai'n ceisio newid natur ein gwasanaeth iechyd, newid y sail i'r ffaith fod pobl wedi gallu ei fwynhau dros y 70 mlynedd diwethaf a mwy, fod yn werth ei ystyried. Ac mae hi'n iawn, wrth gwrs, mae'r synau a glywn o'r ochr arall i'r Siambr yn llawn sŵn a dicter, ac yn dynodi dim.
English: Diolch, Llywydd. First Minister, how many of the infrastructure commitments in Welsh Labour's 2016 manifesto do you intend to actually deliver?
Welsh: Diolch, Llywydd. Prif Weinidog, faint o'r ymrwymiadau seilwaith ym maniffesto 2016 Llafur Cymru yr ydych chi'n bwriadu eu cyflawni mewn gwirionedd?